นายกรัฐมนตรี ยืนยันไม่เคยนัดทานอาหาร กับ 40 ส.ส.ที่จะเข้าสังกัดพรรครวมไทยสร้างชาติ ตามกระแสข่าว
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม  กล่าวถึงกรณีที่มีกระแสข่าวว่าไปนั่งรับประทานอาหารร่วมกับ 40 ส.ส. ที่เตรียมเข้าร่วมกับพรรครวมไทยสร้างชาติ ที่เซฟเฮ้าส์แห่งหนึ่งเมื่อวันที่ 8 ธันวาคมที่ผ่านมา โดยย้อนถามผู้สื่อข่าวอย่างมีอารมณ์ว่า ไปเอาข่าวมาจากไหน 40 คน พร้อมยืนยันว่าตนเองไม่เคยไปนั่งทานข้าวกับใครจากนั้นผู้สื่อข่าวสอบถามต่อว่า เห็นมีรูปเผยแพร่ในสื่อโซเชียล แต่นายกรัฐมนตรี  ได้ส่ายศีรษะและไม่ได้ตอบคำถาม ก่อนเดินขึ้นตึกไทยคู่ฟ้าทันที